**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΥΠΟΥΡΓΕΙΟ ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ**  **ΓΕΝ. Δ/ΝΣΗ ΔΙΟΙΚΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ ΑΝΑΠΤΥΞΗΣ ΚΑΙ ΑΞΙΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ ΤΗΣ ΔΗΜΟΣΙΑΣ ΔΙΟΙΚΗΣΗΣ** Ταχ. Δ/νση: Βασ. Σοφίας 15106 74, Αθήνα Πληρ: Παναγιώτα Καραγεώργη  Τηλ.: 213-1313275  e-mail: [p.karageorgii@ydmed.gov.gr](mailto:p.karageorgii@ydmed.gov.gr) | **ΕΠΕΙΓΟΝ-ΠΡΟΘΕΣΜΙΑ**    Αθήνα, 6 Σεπτεμβρίου 2016  Α.Π: ΔΙΠΑΑΔ/Φ.4/92/οικ Αποστολή με ηλεκτρονικό ταχυδρομείο **ΠΡΟΣ :**  **1**.Όλα τα Υπουργεία  Διευθύνσεις Διοικητικού /Προσωπικού  **2**.Όλες τις Γενικές και Ειδικές Γραμματείες  Διευθύνσεις Διοικητικού /Προσωπικού  **3**.Όλες τις Ανεξάρτητες Αρχές  Διευθύνσεις Διοικητικού/Προσωπικού  **4**.Όλες τις Αποκεντρωμένες Διοικήσεις του Κράτους  **Κοιν.:**  Μόνιμη Ελληνική Αντιπροσωπεία Ευρωπαϊκής Ένωσης  Ο.Μ.ΔΙΟΙΚΗΣΗΣ & ΟΡΓΑΝΩΣΗΣ  [**admin@rp-grece.be**](mailto:admin@rp-grece.be) |

**Θέμα: Ανακοίνωση Διοργάνωσης Επιμορφωτικού Σεμιναρίου στo Βερολίνο και τη Δρέσδη**

Στο πλαίσιο του θεσμού European Reciprocal Trainings (ERT), η ομόλογη του ΕΚΔΔΑ Ομοσπονδιακή Ακαδημία Δημόσιας Διοίκησης (Bundesakademie für öffentliche Verwaltung - BAköV), η οποία αποτελεί τον φορέα επιμόρφωσης των υπαλλήλων της γερμανικής ομοσπονδιακής δημόσιας διοίκησης, διοργανώνει επιμορφωτικό πρόγραμμα με τίτλο «**Η Γερμανία και η Ευρώπη**», στο **Βερολίνο** και τη **Δρέσδη**, μεταξύ **28 Νοεμβρίου** και **2 Δεκεμβρίου 2016** με **γλώσσα εργασίας την αγγλική**.

**Ομάδα – στόχο** αποτελούν οι πολύ έμπειροι και οι υψηλόβαθμοι δημόσιοι υπάλληλοι των κ-μ της ΕΕ, οι οποίοι καλούνται να συμπληρώσουν τη σχετική φόρμα εγγραφής έως τις **25 Σεπτεμβρίου 2016** και στη συνέχεια να την αποστείλουν στο email [Katharina.konstanty@bakoev.bund.de](mailto:Katharina.konstanty@bakoev.bund.de).

Η γερμανική πλευρά, μεταξύ άλλων, θα διοργανώσει συναντήσεις γνωριμίας και συζήτησης με εκπροσώπους της γερμανικής δημόσιας διοίκησης των οποίων οι ειδικότητες/ιδιότητες θα είναι ίδιες ή συγγενικές με αυτές των συμμετεχόντων/ουσών στο πρόγραμμα.

**Σκοπός** του προγράμματος είναι η γνωριμία με το γερμανικό συνταγματικό σύστημα, τη δημόσια διοίκηση της χώρας, με επιλεγμένα πεδία πολιτικής και με τις θεμελιώδεις προσεγγίσεις της γερμανικής ευρωπαϊκής πολιτικής.

Οι διοργανωτές προτείνουν δύο ξενοδοχεία (με ειδικό κωδικό κράτησης ώστε να επιτευχθεί ειδική τιμή) κοντά στα σημεία διεξαγωγής της επιμόρφωσης και τονίζουν ότι οι **ταξιδιωτικές δαπάνες,  καθώς και έξοδα διαμονής/διατροφής επιβαρύνουν τους/τις επιμορφωνόμενους/ες από τις διοικήσεις των κ-μ της ΕΕ**.

**Προθεσμία εγγραφής στο παραπάνω πρόγραμμα είναι η 25η Σεπτεμβρίου 2016.**

Τέλος, σημειώνεται, ότι η εν λόγω ανακοίνωση δημοσιεύεται στην ηλεκτρονική σελίδα του Υπουργείου Εσωτερικών και Διοικητικής Ανασυγκρότησης - Διοικητική Μεταρρύθμιση και Ηλεκτρονική Διακυβέρνηση: [www.minadmin.gov.gr](http://www.minadmin.gov.gr) στην ενότητα:

Προκηρύξεις/Προσωπικό/Εκπαίδευση (<http://www.minadmin.gov.gr/?cat=51>)

Οι Διευθύνσεις Διοικητικού/Προσωπικού των Υπουργείων, των Γενικών και Ειδικών Γραμματειών και των Ανεξάρτητων Αρχών παρακαλούνται να διαβιβάσουν, ηλεκτρονικά, την παρούσα εγκύκλιο σε όλους τους εποπτευόμενους φορείς.

Επίσης, παρακαλούνται οι Αποκεντρωμένες Διοικήσεις να διαβιβάσουν, ηλεκτρονικά, την παρούσα σε όλους τους Ο.Τ.Α. α’ και β’ βαθμού που εμπίπτουν στην αρμοδιότητά τους.

**Ο Προϊστάμενος της Γενικής Διεύθυνσης**

**Γιάννης Σπηλιωτόπουλος**

**Γιώργος Κατρούγκαλος**

**O Αναπληρωτής Υπουργός**

**Συνημμένο:**

Αποστέλλεται/αναρτάται στον ανωτέρω αναφερόμενο ιστότοπο

* αναλυτικό πρόγραμμα και προτάσεις διαμονής
* φόρμα εγγραφής

**Εσωτερική Διανομή (Με Ηλεκτρονικό Ταχυδρομείο):**

* Γραφείο Αν. Υπουργού Εσωτερικών και Διοικητικής Ανασυγκρότησης
* Γραφείο Αν. Γεν. Γραμματέα
* Δ/νση Διοικητικών Υπηρεσιών